آمریکا پرزیدنتی جو بایدن اؤلکه‌سینه سیغینماچی آخینینین آرتماسینین سببینین روسیا دؤولت باشقانی ولادیمیر پوتینین  ۲۴ فوریه‌ده اوکراینایا قارشی باشلاتدیغی ساواش نتیجه‌سینده پیسلشه‌ن کۆره‌سل اقتصاد اولدوغونو سؤیله‌دی.
بایدن، لوس آنجلس‌ده گئچیریله‌ن آمریکا ذیروه‌سی‌نین رسمی آچیلیش مراسیمینده قوزئی و گونئی آمریکا اؤلکه‌لرینین لیدئرلرینه سسلندی.
دموکراسینین، گلیشمه‌نین ان  اؤنملی فاکتورو اولدوغونو وورغولایان بایدن، دموکراسینین اؤلکه‌لر آراسیندا امکداشلیقلا دستکله‌نمه‌لی اولدوغونو وورغولادی.
آمریکایا، اؤزللیکله ده اورتا و گونئی آمریکا اؤلکه‌لریندن سیغینماچی آخینینا دا توخونان بایدن،
"کۆره‌سل تورم باسقیلاری پوتینین اوکراینایا قارشی باشلاتدیغی ظالیمجا ساواشلا داها دا پیسلشدی. عائله‌لرین احتیاجلارینی قارشیلاماسی داها دا چتینلشدی. بوتون بو عامللر باتی یاریم‌کۆره‌ده سیغینماچی آخینینا سبب اولور" دئدی.
بایدن، آمریکا قاره‌سی اؤلکه‌لری ایله یئنی بیر اقتصادی اورتاقلیق قورولدوغونو و بونون دا اقتصادین یوکسلمه‌سینه کؤمک ائدجگینی بیلدیردی.
